

Κουμανταρία – Δομή/περιεχόμενο μικτής έκθεσης

**ΒΗΜΑ 1:** Σχεδιασμός του θέματος, καθορισμός των στόχων

|  |  |
| --- | --- |
| Κύριο θέμα της έκθεσης: | Η Κουμανταρία – «Το κρασί των βασιλιάδων» και «ο βασιλιάς των κρασιών» – είναι ένα παραδοσιακό ποτό της Κύπρου με σημαντική πολιτιστική αξία, που προέρχεται από τον Μεσαίωνα. Η έκθεση αυτή εστιάζει στην οινοποιία και την πλούσια ιστορική της παράδοση στο νησί της Κύπρου και όχι μόνο. |
| Εκπαιδευτικοί στόχοι της έκθεσης: | Η Κουμανταρία αποτελεί διαχρονικό προϊόν του κυπριακού πολιτισμού και της ιστορίας της ενώ αποτελεί σημαντικό μέρος της πολιτιστικής της κληρονομιάς. Πρόκειται για ένα αλκοολούχο ποτό με σημαντικές πολιτιστικές, ιστορικές, θρησκευτικές και κοινωνικές διαστάσεις, ενώ μπορεί κανείς την βρει σε κάθε νοικοκυριό στην Κύπρο.  Η έκθεση αυτή στοχεύει:   * Να εξερευνήσει την ιστορία της κουμανταρίας μέσω οπτικής αναπαράστασης. * Να βελτιώσει την έκφραση των μαθητών μέσω δημιουργικών δραστηριοτήτων. * Να εμπλουτίσει το λεξιλόγιο των μαθητών αναφορικά με την οινοποιία και τον Μεσαίωνα. * Να προάγει τη συνεργασία μεταξύ των μαθητών μέσω της δημιουργίας εκθεμάτων, ενισχύοντας παράλληλα την ομαδική εργασία και τις επικοινωνιακές τους δεξιότητες. * Να αναδείξει τα ταλέντα των μαθητών και να ενισχύσει την αυτοπεποίθησή τους. * Να ενθαρρύνει τους μαθητές να ανακαλύψουν την κυπριακή ιστορία |

**ΒΗΜΑ 2:** Ανάπτυξη υποθεμάτων

|  |  |
| --- | --- |
| Υπο-ενότητες | Υπο-θέματα |
| 1. Οινοποιία – παραγωγή Κουμανταρίας | 1. Εξερεύνηση των οινοπαραγωγικών περιοχών 2. Το Βιβλίο Διαδικασίας Παρασκευής της Κουμανταρίας 3. Το υλικά παρασκευής |
| 1. Μεσαιωνικά Χρόνια | 1. Χρονολογικό διάγραμμα της ιστορίας της Κουμανταρίας 2. Αφήγηση της «Μάχης των Οίνων» |
| 1. Παράδοση | 1. Η κουμανταρία ως καλλιτεχνική έμπνευση 2. Προώθηση & Εμπορία του παραδοσιακού κρασιού 3. Εξερεύνηση της παράδοσης πίσω από την παραγωγή της κουμανταρίας |

**ΒΗΜΑ 3:** Δημιουργία της λίστας εκθεμάτων

|  |  |  |  |  |
| --- | --- | --- | --- | --- |
|  | Όνομα εκθέματος | Τύπος | Υπο-ενότητα | Δημιουργία |
| 1. | Χαρτογράφηση των χωριών παραγωγής της Κουμανταρίας   * Υλικό Εκθέματος 1: Χάρτης της Κύπρου (ή κάτι παρόμοιο) * Τυπωμένες λεζάντες * Ψαλίδι και γόμα * Ψηφιακή συσκευή (προαιρετικό) | Υλικός ή ψηφιακός | οινοποιία | ΝΑΙ |
| 2. | Σταθμός «Βιβλίο Διαδικασίας Παρασκευής της Κουμανταρίας»   * Ψηφιακή συσκευή για αναζήτηση πληροφοριών | Ψηφιακός | οινοποιία | ΝΑΙ |
| 3. | Ανακατεμένα υλικά! – Φτιάχνω το δικό μου «κρασί»   * Ποικιλία εποχιακών φρούτων & χυμών * Κουζινικά σκεύη (δοσομετρικά δοχεία, κουτάλια, αποφλοιωτής κ.λπ.) * Θραυστήρες τροφίμων (μπλέντερ, συμπιεστής χυμών κ.λπ.) * Ποδιές * Κόλλα Α3 * Τραπέζι/μικρός σταθμός | Υλικός | οινοποιία | ΝΑΙ |
| 4. | Πώς να γίνετε «οινογνώστες»   * Υλικό Εκθέματος 4: Δραστηριότητα Αξιολόγησης Κρασιού από Ειδικούς (ή κάτι παρόμοιο) * Στυλό / μαρκαδόροι * 4 διαφορετικοί τύποι χυμών * Γυάλινα ποτήρια * Τραπέζι/μικρός σταθμός | Άυλος/Υλικός | οινοποιία | ΝΑΙ |
| 5. | Ένα Χρονολογικό Διάγραμμα για την ιστορία της Κουμανταρίας   * Υλικό Εκθέματος 5: Χρονολογικό Διάγραμμα για την ιστορία της Κουμανταρίας (ή κάτι παρόμοιο) * Στυλό/μαρκαδόροι ή ηλεκτρονική συσκευή * Υλικό Εκθέματος 5: Κείμενο για την ιστορία της Κουμανταρίας | Υλικός ή Ψηφιακός | Μεσαίωνας | ΝΑΙ |
| 6. | Η Μάχη των Οίνων – Αφηγούμαι τη δική μου ιστορία   * Υλικό Εκθέματος 6: Οδηγίες αφήγησης ιστοριών (ή κάτι παρόμοιο) * Μπουκάλι Κουμανταρίας * Άλλα μπουκάλια κρασιού (κατά προτίμηση από διαφορετικές χώρες) * Καρέκλα (για τον Βασιλιά) * Το ηλεκτρονικό βιβλίο ή/και το Φύλλο εργασίας του έργου POEME για την «Κουμανταρία». * Κινηματογραφική κάμερα * Προβολέας (προαιρετικό) * Σκηνικά αντικείμενα που σχετίζονται με τα Μεσαιωνικά Χρόνια (προαιρετικό) * Κοστούμια μεσαιωνικών χρόνων (προαιρετικό) | Άυλος | Μεσαίωνας | ΝΑΙ |
| 7. | Ζωγραφίζω με τον δικό μου τρόπο   * Το κρασί της Κουμανταρίας * Πινέλα/εργαλεία βαφής/άλλα σύνεργα * Ποδιές * Καρφίτσες ή/και Blu tac (για προβολή) * Χαρτί υδατογραφίας Α3 * Φύλλα και κλαδιά σταφυλιού (προαιρετικό) * Τραπέζι/μικρός σταθμός | Υλικός | Παράδοση | ΝΑΙ |
| 8. | DIWine – Φτιάξτο το Κρασί μόνος σου   * Υλικό Εκθέματος 8: Καταιγισμός Ιδεών γύρω από την Μοναδική Πρόταση Πώλησης/ Unique Selling Proposition (USP) (ή κάτι παρόμοιο) * Αυτοκόλλητες/μη αυτοκόλλητες λεζάντες * Ανακυκλωμένα μπουκάλια κουμανταρίας/κρασιού * Χαρτί * Στυλό / μολύβια / μαρκαδόροι * Ηλεκτρονική συσκευή (προαιρετικό) * Τραπέζι/μικρός σταθμός | Υλικός/Ψηφιακός | Παράδοση | ΝΑΙ |
| 9. | Κουμανταρία – Μια ταινία μικρού μήκους   * Υλικό Εκθέματος 9: Ταινία μικρού μήκους για την Κουμανταρία (ή κάτι παρόμοιο) * Ηχεία και οθόνη (φορητός υπολογιστής/προβολέας) | Ψηφιακός | Παράδοση | ΟΧΙ |

**ΒΗΜΑ 4:** Σχεδιάστε την έκθεσή σας

Oοινοποιεία

Μεσαίωνας

Παράδοση

Ξεκινήστε εδώ

1

2

3

4

5

6

77

9

8

Oοινοποιεία

1.Χαρτογρα-φηση των χωριών της Κουμανταρίας

2. Σταφύλια – Βιβλίο Διαδικασίας Παρασκευής

3. Ανακατεμένα υλικά!

4. Πώς να γίνετε οινογνώστες

Μεσαιωνικά Χρόνια

5. Χρονολογικό διάγραμμα για την ιστορία της Κουμανταρίας

6. Η Μάχη των Οίνων – Αφηγούμαι τη δική μου ιστορία

Παράδοση

7. Ζωγραφίζω με τον δικό μου τρόπο

9. Κουμανταρία – Μια ταινία μικρού μήκους

8. DIWine – Φτιάξτο το Κρασί μόνος σου

Ομαδοποίηση, Διευθέτηση και Προβολή Αντικειμένων

|  |  |  |
| --- | --- | --- |
| Υπο-ενότητες | Διευθέτηση αντικειμένων | Προβολή αντικειμένων |
| Οινοποιία | 1. **Ένας επεξηγηματικός χάρτης** των οινοπαραγωγικών περιοχών της Κύπρου | Ένας χάρτης της Κύπρου τυπωμένος σε μεγάλη κλίμακα (με μεγέθυνση) που θα είναι τοποθετημένος στο πάτωμα μαζί με τα αποκόμματα των λεζάντων που θα κολληθούν σε αυτόν. Εάν η δραστηριότητα πραγματοποιηθεί ψηφιακά, χρησιμοποιήστε μια οθόνη υπολογιστή/tablet για κάθε ομάδα μαθητών (ξεχωριστοί σταθμοί ανά ομάδα). |
| 1. Σταφύλια – Βιβλίο Διαδικασίας Παρασκευής της Κουμανταρίας | Μια ψηφιακή οθόνη για προβολή (laptop/PC/tablet) τοποθετημένη σε κάθε τραπέζι. Κάθε ομάδα μαθητών θα πρέπει να έχει το δικό της σταθμό με μια ηλεκτρονική συσκευή τοποθετημένη σε ένα τραπέζι/πάγκο. |
| 1. Δραστηριότητα «**Φτιάχνω το δικό μου κρασί από φρούτα»** | Ένα τραπέζι όπου θα βρίσκονται τα υλικά που θα χρησιμοποιηθούν για την παρασκευή του κρασιού. Οι μαθητές θα πρέπει να έχουν τον δικό τους χώρο όπου θα φτιάξουν το κρασί τους και όλα τα απαραίτητα εργαλεία. Στο τέλος, θα πρέπει να υπάρχει ένας τραπέζι στο οποίο θα παρουσιάζονται οι δημιουργίες όλων των μαθητών. Η λεζάντα του εκθέματος θα τοποθετηθεί στον τοίχο πάνω από το τραπέζι. |
| 1. Δραστηριότητα: Πώς να γίνετε «οινογνώστες» | Δίνεται στους μαθητές μια λίστα αξιολόγησης την οποία θα πρέπει να συμπληρώσουν με βάση τη δική τους κρίση και γνώση, δοκιμάζοντας διαφορετικές γεύσεις χυμών. Η αξιολόγηση μπορεί να γίνει ψηφιακά μέσω μιας ηλεκτρονικής συσκευής ή σε έντυπη μορφή. |
| Μεσαίωνας | 1. Χρονολογικό διάγραμμα για την ιστορίας της Κουμανταρίας | Εάν η δραστηριότητα πρόκειται να ολοκληρωθεί συμπληρώνοντας την άσκηση σε έντυπη μορφή, το χρονολογικό διάγραμμα θα πρέπει να εκτυπωθεί σε μεγάλη κλίμακα και να τοποθετηθεί στο δάπεδο, έτσι ώστε οι μαθητές να σημειώσουν τα γεγονότα με χρονολογική σειρά. Τυπώστε όσα αντίγραφα χρειάζονται ανάλογα με τον αριθμό των ομάδων των μαθητών. Εάν η δραστηριότητα πρόκειται να ολοκληρωθεί συμπληρώνοντας την άσκηση σε ψηφιακή μορφή, οι μαθητές θα πρέπει να έχουν μια ηλεκτρονική συσκευή για να ολοκληρώσουν το χρονολογικό διάγραμμα στο Canva. |
| 1. Θεατρική παράσταση σχετικά με την Μάχη των Οίνων | Θεατρική παράσταση – οι μαθητές καλούνται να μιμηθούν χαρακτήρες από τον Μεσαίωνα ξεκινώντας διάλογο μέσα από μια ευφάνταστη ιστορία για την Κουμανταρία. Η διαρρύθμιση του χώρου μπορεί να γίνει χρησιμοποιώντας σκηνικά αντικείμενα που θυμίζουν τον Μεσαίωνα, βοηθώντας έτσι τους μαθητές να μυηθούν στο πνεύμα της εποχής. |
| Παράδοση | 1. Ζωγραφίζω με τον δικό μου τρόπο | Οι μαθητές μπορούν να ολοκληρώσουν τις ζωγραφιές τους σε τραπέζια, πάγκους ή στο δάπεδο. Στο τέλος, οι δημιουργίες των μαθητών μπορούν να προβληθούν σε ένα τραπέζι ή να αναρτηθούν σε έναν άδειο τοίχο. Κάτω από κάθε δημιουργία θα πρέπει να υπάρχει μια περιγραφή και μια λεζάντα με τον τίτλο του έργου. |
| 1. DIWine – Φτιάξτο το Κρασί μόνος σου | Ανακυκλωμένα μπουκάλια που θα εμφανίζονται ως νέες επιχειρηματικές ιδέες για εμπορικά σήματα Κουμανταρίας σε ένα τραπέζι ή κουτί, όχι μεγαλύτερο από 1,00 μέτρο. Τα μπουκάλια θα τοποθετούνται στη σειρά και θα συνοδεύονται στο κάτω μέρος από λεζάντες που θα παραθέτουν πληροφορίες για κάθε ένα από αυτά. |
| 1. Ταινία μικρού μήκους σχετικά με την Κουμανταρία | Προβολή βίντεο σε μικρό τοίχο ή μέσω προσωπικής ηλεκτρονικής συσκευής (TV/laptop/PC/tablet). Η λεζάντα του εκθέματος θα πρέπει να βρίσκεται τοποθετημένη δίπλα από το αντικείμενο που προβάλλεται. |

**ΒΗΜΑ 5:** Συγγραφή κειμένων

**Πάνελ** Το πραγματικό μέγεθος κειμένου θα πρέπει να είναι 72 pt και το μέγεθος του τίτλου πρέπει να είναι το ελάχιστο 150 pt

1,50 μ

Οινοποίηση της Κουμανταρίας

Η παραγωγή κρασιού, γνωστή και ως οινοποίηση, ξεκινά με την επιλογή του φρούτου, τη ζύμωσή του σε αλκοόλη και την εμφιάλωση του τελικού υγρού. Εξερευνήστε τα πέντε βασικά στάδια της διαδικασίας οινοποίησης. Η Κουμανταρία παρασκευάζεται αποκλειστικά από δύο γηγενή κυπριακά σταφύλια- το Ξυνιστέρι και το Μαύρο. Τα σταφύλια αφήνονται να υπερωριμάσουν στο αμπέλι και συγκομίζονται όταν η περιεκτικότητά τους σε ζάχαρη φτάσει στα απαιτούμενα επίπεδα.

Κουμανταρία –

Το Κρασί των Βασιλιάδων

Η κουμανταρία είναι ένα από τα αρχαιότερα κρασιά στον κόσμο και προέρχεται από το νησί της Κύπρου. Έχει μεσαιωνικές ρίζες και είναι ένα παραδοσιακό επιδόρπιο κρασί με πλούσια γεύση.

70 εκ.

1,50 μ

Παράδοση

Το κρασί της Κουμανταρίας έχει μια μακρά ιστορία, που χρονολογείται από την εποχή της αρχαίας Ελλάδας, όταν αποτελούσε δημοφιλές ποτό στα πανηγύρια. Λέγεται ότι είναι το αρχαιότερο κρασί στον κόσμο ενώ εξακολουθεί να παράγεται μέχρι και σήμερα. Η Κουμανταρία κατέχει προστατευόμενη ονομασία προέλευσης (ΠΟΠ) εντός της Ευρωπαϊκής Ένωσης, των Ηνωμένων Πολιτειών και του Καναδά. Σύμφωνα με την κυπριακή νομοθεσία που ψηφίστηκε στις 2 Μαρτίου 1990, παράγεται μόνο σε μια περιοχή 14 γειτονικών χωριών στην Κύπρο.

Μεσαιωνικά Χρόνια

Το όνομα της Κουμανταρίας έχει τις ρίζες του στο Μεσαίωνα, όταν οι Ναΐτες Ιππότες κατέλαβαν την Κύπρο. Ο μύθος αναφέρει ότι την ονομασία της εμπνεύστηκαν οι Ιππότες του Άγιου Ιωάννη από την περιοχή της Κουμανταρίας, ωστόσο της δόθηκαν διάφορες ονομασίες κατά καιρούς στην ιστορία. Βαθιά μέσα στα πέτρινα καταγώγια των φρουρίων της Κύπρου, οι ιππότες του Μεσαίωνα απολάμβαναν το φαγητό και το κρασί τους, χορεύοντας και πίνοντας Κουμανταρία.

70 εκ.

**Λεζάντες εκθεμάτων** Οι λεζάντες των εκθεμάτων πρέπει να έχουν μέγεθος τίτλου 36 pt και μια σύντομη περιγραφή κειμένου 20 pt

Λεζάντα **Εκθέματος 1** (κολλημένη στον τοίχο πάνω από τον χάρτη της Κύπρου σε πραγματικό μέγεθος)

|  |
| --- |
| Χαρτογράφηση των χωριών παραγωγής της Κουμάνταρα  Υπάρχει μια περιοχή στην Κύπρο που ονομάζεται «τα χωριά της Κουμανταρίας», όπου, όπως υποδηλώνει και το όνομά της, παράγεται η Κουμανταρία. Βρίσκεται στις νότιες πλαγιές της οροσειράς του Τροόδους, βόρεια της Λεμεσού, και αποτελείται από 14 χωριά. Μερικά από αυτά είναι τα Λάνια, η Τριμηκλίνη, η Ζωοδόχος Πηγή, ο Δώρος, το Σιλικόνη και το Μοναγρί. |

Λεζάντα **Εκθέματος 2** (κολλημένη στον τοίχο)

|  |
| --- |
| Σταθμός Βιβλίου Διαδικασίας Παρασκευής της Κουμανταρίας  Πώς μπορεί κάποιος να παρασκευάσει την Κουμανταρία; Πώς θα περιγράφατε τη διαδικασία οινοποίησης; Ποια είδη σταφυλιών χρησιμοποιούνται; Χρησιμοποιήστε τις συσκευές σας και ξεκινήστε την αναζήτηση!  Χρησιμοποιήστε το λογισμικό Book Creator για να δημιουργήσετε ένα σύντομο ψηφιακό βιβλίο για τη διαδικασία παρασκευής της κουμανταρίας και να παρουσιάσετε τα ευρήματά σας στην τάξη! |

Λεζάντα **Εκθέματος 3** (κολλημένη στον τοίχο κοντά στο σταθμό οινοποίησης)

|  |
| --- |
| Ανακατεμένα υλικά!  Υπάρχει μια «μαγεία» στην τέχνη του να δημιουργείς κάτι αντί απλώς να το βιώνεις. Αυτή η δραστηριότητα που παίρνει τη μορφή ενός «ακατάστατου» παιχνιδιού περιλαμβάνει έναν διαδραστικό τρόπο «παρασκευής κρασιού». Χρησιμοποιήστε τα υλικά που βρίσκονται στο τραπέζι και αξιοποιήσετε τις γνώσεις που αποκτήσατε από το Έκθεμα 2 για να παρασκευάσετε το δικό σας κρασί. Σηκώστε τα μανίκια σας, φορέστε τις ποδιές σας και γίνετε δημιουργικοί! |

Λεζάντα **Εκθέματος 4** (κολλημένη στον τοίχο κοντά στο σταθμό γευσιγνωσίας)

|  |
| --- |
| Πώς να γίνετε οινογνώστες;  Ένα πράγμα που μπορεί να μην γνωρίζετε, είναι ότι η τέχνη της οινοποίησης δημιουργεί πολλές θέσεις εργασίας στην αγορά. Ένα από αυτά περιλαμβάνει άτομα που ονομάζονται «γευσιγνώστες κρασιού» και «οινογνώστες». Ενώ η διαδικασία παραγωγής κρασιού είναι πολύ σημαντική, είναι επίσης εξίσου σημαντικό να δοκιμάζετε και να αξιολογείτε την ποιότητα του κρασιού με βάση διαφορετικά κριτήρια που θα το κατατάξουν σε διαφορετικές κατηγορίες. Μερικά από αυτά τα κριτήρια περιλαμβάνουν την εμφάνισή του (χρώμα, αδιαφάνεια[σκούρο/φωτεινό], υφή[παχύρρευστό/νερουλό], οσμή και γεύση. Εφαρμόζοντας αυτά τα κριτήρια, οι οινογνώστες μπορούν να προσδιορίσουν πόσο «δυνατό» είναι, πόσο παλαιωμένο και πόσο γλυκό μπορεί να είναι, μεταξύ πολλών άλλων. |

Λεζάντα **Εκθέματος 5** (κολλημένη στον τοίχο κοντά στο χρονολογικό διάγραμμα σε πραγματικό μέγεθος)

|  |
| --- |
| Ένα χρονολογικό διάγραμμα για την ιστορία της Κουμανταρίας  Πίσω από κάθε μεγάλη εφεύρεση υπάρχει μια μακρά ιστορία που σχετίζεται με την προέλευσή της και το πώς αυτή έγινε ευρέως γνωστή. Υπάρχουν τουλάχιστον 4 πολύ σημαντικά γεγονότα που σχετίζονται με την παρασκευή και την προέλευση ενός από τα πιο διάσημα επιδόρπια κρασιά στον κόσμο. Διαβάστε το κείμενο, χρησιμοποιήστε τη διαίσθησή και τοποθετήστε τα γεγονότα αυτά στο χρονολογικό διάγραμμα για να χαρτογραφήσετε την ιστορία της Κουμανταρίας. |

Λεζάντα **Εκθέματος 6** (στο σταθμό παιχνιδιού ρόλων, δίπλα στα σκηνικά αντικείμενα και τις οδηγίες)

|  |
| --- |
| Η Μάχη των Οίνων – Αφηγούμαι τη δική μου ιστορία  Πώς θα ήταν άραγε να ζούσε κανείς στον Μεσαίωνα; Σε αυτό το μέρος της έκθεσης, καλείστε να συμμετάσχετε σε μια αναπαράσταση των γεγονότων. Βάλτε τους εαυτούς σας στη θέση του βασιλιά Φιλίππου Β’ της Γαλλίας ή ενός απλού ιερέα που επιθυμεί να προωθήσει το κρασί του. Τι θα έλεγαν χαρακτήρες αυτής της εποχής; Πώς θα συμπεριφέρονταν; Τι θα φορούσαν; Αφήστε τη φαντασία σας να οργιάσει! |

Λεζάντα **Εκθέματος 7** (κολλημένη στον τοίχο πάνω από το σταθμό προώθησης & εμπορίας επωνυμίας)

|  |
| --- |
| Ζωγραφίζω με τον δικό μου τρόπο  Εκτός από τις ιστορικές, κοινωνικές και θρησκευτικές της διαστάσεις, η Κουμανταρία μπορεί να αποτελέσει καλλιτεχνική έμπνευση. Χρησιμοποιώντας όλα όσα έχετε μάθει για αυτό το γλυκό επιδόρπιο κρασί, εφαρμόστε τα για να φιλοτεχνήσετε μια ζωγραφιά αναπαραστατικής ή μη αναπαραστατικής (αφηρημένης) τέχνης. Τι σημαίνει αυτό για εσάς; Δώστε στη δημιουργία σας έναν πιασάρικο τίτλο και αρχίστε να ζωγραφίζετε! |

Λεζάντα **Εκθέματος 8** (κολλημένη στον τοίχο πάνω από το σταθμό επωνυμίας)

|  |
| --- |
| DIWine – Φτιάξτο το Κρασί μόνος σου  Όσο σημαντικό είναι να δημιουργείς ένα εξαιρετικής ποιότητας προϊόν τόσο άλλο σημαντικό είναι να μπορείς να το προωθήσεις εμπορικά με επιτυχία. Μπορεί αυτό να μας εκπλήττει, ωστόσο είναι γεγονός ότι οι περισσότεροι καταναλωτές αγοράζουν κρασί με βάση την ετικέτα περιτυλίγματος στο μπουκάλι. Μερικές φορές το μόνο που χρειάζεται είναι ένα ελκυστικό σχέδιο ή πακέτο, ενώ άλλοτε το μόνο που παίζει ρόλο είναι η ιστορία πίσω από αυτό. Τι κάνει ένα προϊόν μοναδικό; Φτιάξτε το μόνοι σας και δημιουργήστε μια Μοναδική Πρόταση Πώλησης (Unique Selling Proposition/ USP) του προϊόντος σας. Ας κερδίσει η καλύτερη ιδέα! |

Λεζάντα **Εκθέματος 9** (κολλημένη στον τοίχο δίπλα στην οθόνη/βιντεοπροβολέα)

|  |
| --- |
| Κουμανταρία – Μια ταινία μικρού μήκους  Μυηθείτε στον κόσμο της Κουμανταρίας. Πώς άραγε να είναι η διαδικασία της παρασκευής; Ποιοι ήχοι μπορεί να ακούγονται κατά τη διαδικασία παρασκευής; Προσπαθήστε να μπείτε στο πνεύμα αυτό χρησιμοποιώντας τις αισθήσεις σας για να απολαύσετε την όλη εμπειρία.  Τα τυπικά βήματα στην παρασκευή της Κουμανταρίας είναι τα εξής:  1. Συγκομιδή  2. Αποξήρανση  3. Σύνθλιψη  4. Ζύμωση  5. Παλαίωση  6. Σερβίρισμα  7. Απόλαυση |

**ΒΗΜΑ 6:** Στήσιμο της έκθεσης και των εκθεμάτων

|  |  |
| --- | --- |
| **Υπο-ενότητα** | **Οινοποιία** |
| **Αριθμός εκθέματος:** | 1 |
| **Όνομα εκθέματος:** | **Χαρτογράφηση των χωριών της Κουμανταρίας** |
| **Τύπος εκθέματος:** | Υλικός ή Ψηφιακός |
| **Προβλεπόμενος χρόνος προετοιμασίας:** | 30 λεπτά |
| **Απαιτούμενος αριθμός μαθητών:** | Ομάδες 2 - 4 μαθητών |
| **Σύντομη περιγραφή:** | Επεξηγηματικός χάρτης της Κουμανταρίας και άλλων αμπελώνων της Κύπρου. Ο χάρτης παρουσιάζει τη γεωγραφική τοποθεσία των αμπελώνων στην Κύπρο όπου παράγεται κυρίως η Κουμανταρία και οι οποίοι έχουν κατοχυρωθεί ως αποκλειστική ζώνη παραγωγής. |
| **Απαραίτητα υλικά ή/και εργαλεία:** | 1. Υλικό Εκθέματος 1: Επεξηγηματικός Χάρτης (εκτυπωμένος ή ψηφιακός) 2. Περιγραφικές λεζάντες (έντυπες ή ψηφιακές) 3. Ψηφιακή συσκευή (προαιρετικό) 4. Υλικά κολάζ (κόλλα, χαρτί, blu tac) 5. Επαρκής χώρος ούτως ώστε να μπορεί να τοποθετηθεί ο χάρτης είτε στο δάπεδο είτε σε ένα τραπέζι είτε όταν προβάλλεται από μια ηλεκτρονική συσκευή |
| **Διαστάσεις εκθέματος:** | Οι φυσικές διαστάσεις του χάρτη και των λεζάντων θα πρέπει να είναι ανάλογες μεταξύ τους. Για παράδειγμα, εάν ο χάρτης είναι 150 x 100 cm, οι λεζάντες θα πρέπει να είναι 10 x 5 cm. Ο ψηφιακός χάρτης είναι ο ίδιος σε κάθε περίπτωση. |
| **Οδηγίες στησίματος της έκθεσης βήμα προς βήμα:** | **Βήμα 1:** Προετοιμάστε τα απαραίτητα υλικά ανάλογα με τον αριθμό των μαθητών. Προτείνεται να δώσετε 1 χάρτη σε κάθε ομάδα 4 μαθητών. Παρέχετε στους μαθητές υλικά κολάζ και προετοιμάστε τις λεζάντες εκ των προτέρων (σε έντυπη ή ψηφιακή μορφή).  **Βήμα 2:** Κυκλοφορήστε στην τάξη τον χάρτη για να δείξετε στους μαθητές τα βασικά του σημεία.  **Βήμα 3:** Αφήστε τους μαθητές να εξερευνήσουν τον χάρτη για 2-3 λεπτά.  **Βήμα 4:** Οι μαθητές αρχίζουν να κολλάνε τις λεζάντες στο σωστό μέρος.  Ο χάρτης μπορεί να μεγεθυνθεί όσο χρειάζεται και να παρουσιαστεί τόσο ψηφιακά όσο και σε έντυπη μορφή  Map  Description automatically generated  Diagram  Description automatically generated |

|  |  |
| --- | --- |
| **Υπο-ενότητα** | **Οινοποιία** |
| **Αριθμός εκθέματος:** | 2 |
| **Όνομα εκθέματος:** | **Σταθμός Βιβλίου Διαδικασίας Παρασκευής της Κουμανταρίας** |
| **Τύπος εκθέματος:** | Ψηφιακός |
| **Προβλεπόμενος χρόνος προετοιμασίας:** | 30 λεπτά |
| **Απαιτούμενος αριθμός μαθητών:** | Ομάδες 2 - 4 μαθητών |
| **Σύντομη περιγραφή:** | Πρόκειται για ένα βιβλίο που θα συνοψίζει τη διαδικασία οινοποίησης. Θα πρέπει να παρουσιάζει εν συντομία τους δύο τύπους γηγενών κυπριακών σταφυλιών και τουλάχιστον πέντε από τα κύρια στάδια στην παραγωγή της κουμανταρίας. |
| **Απαραίτητα υλικά ή/και εργαλεία:** | Οι μαθητές θα χρειαστεί να χρησιμοποιήσουν μια ψηφιακή συσκευή (τηλέφωνο/tablet/laptop) για να εξερευνήσουν τα κύρια βήματα και να βρουν τις καλύτερες εικόνες για κάθε βήμα. Δημιουργήστε ένα ψηφιακό άλμπουμ εικόνων χρησιμοποιώντας ένα λογισμικό δημιουργίας βιβλίων. Προτείνουμε το [Book Creator](https://bookcreator.com/)  ή το [Canva](https://www.canva.com/). Οι μαθητές μπορούν επίσης να χρησιμοποιήσουν το ηλεκτρονικό βιβλίο ή/και το φύλλο εργασίας που συντάχθηκε στο πλαίσιο του έργου POEME για την Κουμανταρία. |
| **Διαστάσεις εκθέματος:** | Ψηφιακή μορφή – μπορεί να προβληθεί ψηφιακά ή να μεταφορτωθεί ως αρχείο e-pub. Οι μαθητές μπορούν να χρησιμοποιήσουν οποιοδήποτε μέσο με το οποίο αισθάνονται εξοικειωμένοι. |
| **Οδηγίες στησίματος της έκθεσης βήμα προς βήμα:** | **Βήμα 1:** Ξεκινήστε την ερευνητική διαδικασία  **Βήμα 2:** Συλλέξτε φωτογραφίες αναφορικά με τη διαδικασία παρασκευής της κουμανταρίας (εικόνες αναφοράς)  **Βήμα 3:** Χρησιμοποιήστε το Βοοk Creator ή το Canva για να δημιουργήσετε ένα οπτικοακουστικό Βιβλίο σχετικά με τη Διαδικασία Παρασκευής της Κουμανταρίας  **Βήμα 4:** Στο τέλος, οι μαθητές δίνουν ανατροφοδότηση και σχόλια για τα άλμπουμ που έχουν δημιουργήσει |

|  |  |
| --- | --- |
| **Υπο-ενότητα** | **Οινοποιία** |
| **Αριθμός εκθέματος:** | 3 |
| **Όνομα εκθέματος:** | **Ανακατεμένα υλικά!** |
| **Τύπος εκθέματος:** | Ψηφιακός |
| **Προβλεπόμενος χρόνος προετοιμασίας:** | 30-40 λεπτά |
| **Απαιτούμενος αριθμός μαθητών:** | Ατομική δραστηριότητα - οι μαθητές μπορούν να ενωθούν σε ομάδες στο τέλος της δραστηριότητας |
| **Σύντομη περιγραφή:** | Πρόκειται για μια δραστηριότητα με τη μορφή ενός «ακατάστατου» παιχνιδιού που δίνει στους μαθητές τη δυνατότητα να συμμετάσχουν στη διαδικασία που εξερεύνησε το προηγούμενο έκθεμα. Δίνονται στους μαθητές φρούτα και χυμοί τα οποία θα πρέπει να συνθλίψουν χρησιμοποιώντας τα χέρια τους καθώς και τα εργαλεία που τους δόθηκαν για να φτιάξουν το δικό τους «κρασί» ο καθένας. Η δραστηριότητα έχει σκοπό να είναι βιωματική και να βοηθήσει τους μαθητές να συμμετέχουν όσο πιο ενεργά γίνεται στη διαδικασία ανάμιξης των υλικών, δημιουργώντας κάτι από το μηδέν. |
| **Απαραίτητα υλικά ή/και εργαλεία:** | 1. Ποικιλία εποχιακών φρούτων & χυμών 2. Κουζινικά σκεύη (δοσομετρικά δοχεία, κουτάλια, αποφλοιωτής κ.λπ.) 3. Θραυστήρες τροφίμων (π.χ. μπλέντερ, συμπιεστής χυμού κ.λπ.) 4. Ποδιές 5. Χαρτί Α3 6. Τραπέζι |
| **Διαστάσεις εκθέματος:** | «Ακατάστατο» παιχνίδι – Βιωματική δραστηριότητα |
| **Οδηγίες στησίματος της έκθεσης βήμα προς βήμα:** | **Βήμα 1:** Κάθε μαθητής επιλέγει 2-3 φρούτα και μία γεύση χυμού.  **Βήμα 2:** Οι μαθητές προσπαθούν να συμμετάσχουν στη διαδικασία παραγωγής αναμειγνύοντας τα φρούτα και τους χυμούς μαζί, επιλέγοντας τις δικές τους δοσολογίες για να δημιουργήσουν το δικό τους «κρασί» από το μηδέν. Οι μαθητές θα πρέπει να κινηματογραφήσουν τη διαδικασία ή να γράψουν μια «συνταγή».  **Βήμα 3:** Οι μαθητές παρουσιάζουν το προϊόν τους, εξηγούν πώς το έφτιαξαν ενώ μπορούν επίσης να δοκιμάσουν τις δημιουργίες των συμμαθητών τους για να τις συγκρίνουν με τις δικές τους.  **Βήμα 4:** Χρησιμοποιώντας την κόλλα Α3, οι μαθητές δημιουργούν ομαδικά ένα βιβλίο που περιλαμβάνει όλες τους τις συνταγές. |

|  |  |
| --- | --- |
| **Υπο-ενότητα** | **Οινοποιία** |
| **Αριθμός εκθέματος:** | 4 |
| **Όνομα εκθέματος:** | **Πώς να γίνετε «Οινογνώστες»** |
| **Τύπος εκθέματος:** | Υλικός ή/και Ψηφιακός |
| **Προβλεπόμενος χρόνος προετοιμασίας:** | 15 - 20 λεπτά |
| **Απαιτούμενος αριθμός μαθητών:** | Ατομική δραστηριότητα |
| **Σύντομη περιγραφή:** | Η δραστηριότητα αξιολόγησης θα λειτουργήσει ως εισαγωγή στους ειδικούς και γευσιγνώστες κρασιών. Οι μαθητές θα εξοικειωθούν με αυτές τις διαδικασίες εξασκώντας τις γευστικές τους δεξιότητες. Στη δραστηριότητα θα πρέπει να χρησιμοποιηθούν χυμοί αντί κανονικό κρασί, όμως η διαδικασία που θα ακολουθηθεί θα είναι η ίδια. Οι μαθητές θα αξιολογήσουν το «κρασί» σύμφωνα με την εμφάνιση, την οσμή και τη γεύση του και στη συνέχεια θα καταλήξουν σε ένα συμπέρασμα/βαθμολογία. |
| **Απαραίτητα υλικά ή/και εργαλεία:** | 1. Υλικό Εκθέματος 4: Δραστηριότητα Αξιολόγησης Κρασιού από Ειδικούς (ή κάτι παρόμοιο) 2. Στυλό / μαρκαδόροι 3. 4 είδη χυμών 4. Γυάλινα ποτήρια/ ποτήρια από άλλο υλικό 5. Τραπέζι |
| **Διαστάσεις εκθέματος:** | Η δραστηριότητα δεν έχει διάσταση/μορφή/φορμάτ. Η δραστηριότητα αξιολόγησης μπορεί να διεξαχθεί ψηφιακά με τη χρήση ηλεκτρονικών συσκευών ή χειρόγραφα εκτυπώνοντας αντίγραφα του πίνακα αξιολόγησης σε χαρτί Α4. Η γευσιγνωσία μπορεί να γίνει μόνο με φυσικό τρόπο. |
| **Οδηγίες στησίματος της έκθεσης βήμα προς βήμα:** | **Βήμα 1:** Εισαγωγή στους ειδικούς του κρασιού και την ποικιλία των θέσεων εργασίας στον τομέα της οινοποιίας  **Βήμα 2:** Επεξήγηση των φυλλαδίων γευσιγνωσίας και αξιολόγησης.  **Βήμα 3:** Αρχίζει η γευσιγνωσία. Οι μαθητές καλούνται να εκφράζουν τακτικά τη γνώμη τους κατά τη διάρκεια αυτής της δραστηριότητας. Σημειώνουν τις παρατηρήσεις τους κατ’ ιδίαν ή σε μικρές ομάδες  \*Φυλλάδιο σε μορφή pdf (φυσική ή ψηφιακή).  Table  Description automatically generated |

|  |  |
| --- | --- |
| **Υπο-ενότητα** | **Μεσαίωνας** |
| **Αριθμός εκθέματος:** | 5 |
| **Όνομα εκθέματος:** | **Ένα ιστορικό χρονολογικό διάγραμμα** |
| **Τύπος εκθέματος:** | Υλικός ή/και Ψηφιακός |
| **Προβλεπόμενος χρόνος προετοιμασίας:** | 15 λεπτά |
| **Απαιτούμενος αριθμός μαθητών:** | 5-6 μαθητές ανά ομάδα |
| **Σύντομη περιγραφή:** | Αυτή η δραστηριότητα στοχεύει να εξερευνήσει τα μεσαιωνικά χρόνια και την ιστορία της Κουμανταρίας. Οι μαθητές καλούνται να διαβάσουν ένα κείμενο για την Κουμανταρία, να σημειώσουν τα σημαντικότερα ιστορικά γεγονότα που σχετίζονται με αυτή και στη συνέχεια να τοποθετήσουν τα τελευταία σε χρονολογική σειρά στο ιστορικό διάγραμμα που τους παρέχεται. |
| **Απαραίτητα υλικά ή/και εργαλεία:** | 1. Υλικό Εκθέματος 5: Κείμενο σχετικά με το χρονολογικό διάγραμμα (ή κάτι παρόμοιο) 2. Υλικό Εκθέματος 5: Χρονολογικό διάγραμμα για την ιστορία της Κουμανταρίας (σε έντυπη ή ψηφιακή μορφή pdf) (ή κάτι παρόμοιο) 3. Στυλό και χαρτί ή ηλεκτρονική συσκευή 4. Ηλεκτρονικό φύλλο εργασίας ή/και ηλεκτρονικό βιβλίο για την Κουμανταρία του Έργου POEME (προαιρετικό) |
| **Διαστάσεις εκθέματος:** | Ιστορικό χρονολογικό διάγραμμα σε πραγματικό μέγεθος (ανάλογα με τον διαθέσιμο χώρο που υπάρχει στο δάπεδο/τοίχο) |
| **Οδηγίες στησίματος της έκθεσης βήμα προς βήμα:** | **Βήμα 1:** Διαμοιράστε το γραπτό κείμενο για την ιστορία της Κουμανταρίας στους μαθητές  **Βήμα 2:** Οι μαθητές διαβάζουν το κείμενο και επισημαίνουν τα σημαντικότερα ιστορικά γεγονότα σε σχέση με αυτή  **Βήμα 3:** Οι μαθητές χρησιμοποιούν το ιστορικό χρονολογικό διάγραμμα για να τοποθετήσουν τα γεγονότα σε χρονολογική σειρά.  **Βήμα 4:** Διεξάγεται μια ανοιχτή συζήτηση στην περίπτωση που οι μαθητές έχουν πολύ διαφορετικές απαντήσεις ενώ τους ζητείται παράλληλα να αιτιολογήσουν τις επιλογές τους.  \*Το υλικό μπορεί να δοθεί σε μορφή pdf (έντυπη ή ψηφιακή)  **Yλικό εκθέματος 5 – Κείμενο για το ιστορικό χρονολογικό διάγραμμα**  Η διαδικασία παραγωγής οίνου κατά τα αρχαία χρόνια, και πιο συγκεκριμένα της Κουμανταρίας, χρονολογείται από το 800 π.Χ., όπως μας αναφέρει στα κείμενά του ο Έλληνας ιστορικός Ησίοδος, ενώ κάποιοι υποστηρίζουν ότι η Κουμανταρία ανάγεται σε αρχαιότερους ακόμα χρόνους. Η Κουμανταρία αποτελεί το αρχαιότερο επώνυμο κρασί στον κόσμο και το πρώτο με ονομασία προέλευσης ενώ εξακολουθεί να παράγεται μέχρι και σήμερα. Κατά τον 12ο αιώνα, λέγεται ότι ο Βασιλιάς Ριχάρδος ο Λεοντόκαρδος το απόλαυσε τόσο πολύ κατά τη διάρκεια του γάμου του στην Κύπρο που το αποκάλεσε «το κρασί των βασιλιάδων και τον βασιλιά των κρασιών». Προς τα τέλη του 12ου αιώνα, ο Ριχάρδος ο Λεοντόκαρδος πούλησε την Κύπρο στους Ναΐτες Ιππότες αλλά φρόντισε να διατηρήσει ένα μικρό κτήμα στο νησί που το ονόμασε «La Grande Commanderie». Ο μύθος αναφέρει ότι το 1224, ο Φίλιππος Β', ο επονομαζόμενος Αύγουστος της Γαλλίας, πραγματοποίησε έναν διαγωνισμό γευσιγνωσίας κρασιού (γνωστή ως «Η Μάχη των Οίνων») στον οποίο κέρδισε η Κουμανταρία. Ένας άλλος μύθος αναφέρει ότι η κατάκτηση της Κύπρου από τους Οθωμανούς το 1570 πραγματοποιήθηκε μόνο και μόνο για την κυρίευση της Κουμανταρίας. Το 1863, ο Thomas George Saw έγραψε ένα βιβλίο στο οποίο αναφέρεται για την Κουμανταρία, την οποία και επαινεί για την εξαιρετική της ποιότητα. Παρομοίως, το 1879, ο Samuel Beker αναφέρεται στο κρασί με το όνομα «Κουμανταρία». Τέλος, σήμερα η Κουμανταρία απολαμβάνεται ευρέως στο νησί της Κύπρου και στο εξωτερικό ενώ γίνονται μεγάλες προσπάθειες για τη διατήρηση της φήμης της ανάμεσα στη μεγάλη ποικιλία επιδόρπιων κρασιών.  **Diagram  Description automatically generated** |

|  |  |
| --- | --- |
| **Υπο-ενότητα** | **Μεσαίωνας** |
| **Αριθμός εκθέματος:** | 6 |
| **Όνομα εκθέματος:** | **Η μάχη των οίνων – Αφηγούμαι τη δική μου ιστορία** |
| **Άυλα ή/και ψηφιακά** | Φυσικός ή/και Ψηφιακός |
| **Προβλεπόμενος χρόνος προετοιμασίας:** | 30 - 45 λεπτά |
| **Απαιτούμενος αριθμός μαθητών:** | 2-4 μαθητές ανά ομάδα |
| **Σύντομη περιγραφή:** | Οι μαθητές καλούνται να υποδυθούν ρόλους χαρακτήρων από τα Μεσαιωνικά Χρόνια και να δημιουργήσουν διαλόγους μιας ευφάνταστης ιστορίας για να αναπαραστήσουν τον διαγωνισμό γευσιγνωσίας της Μάχης των Οίνων που διοργάνωσε ο βασιλιάς Φίλιππος Β'. Εφόσον πρόκειται για μια δραστηριότητα υποκριτικής τέχνης, οι μαθητές αναμένεται να αυτοσχεδιάσουν και να προσπαθήσουν να χρησιμοποιήσουν το λεξιλόγιο που έχουν μάθει μέχρι στιγμής από προηγούμενες δραστηριότητες. |
| **Απαραίτητα υλικά ή/και εργαλεία:** | 1. Υλικό Εκθέματος 6: Οδηγίες αφήγησης ιστοριών (ή κάτι παρόμοιο) 2. Μπουκάλι Κουμανταρίας 3. Άλλα μπουκάλια κρασιού (κατά προτίμηση από διαφορετικές χώρες) 4. Καρέκλα (για τον Βασιλιά) 5. Σκηνικά αντικείμενα που σχετίζονται με τα Μεσαιωνικά Χρόνια (προαιρετικό) 6. Κοστούμια Μεσαιωνικών Χρόνων (προαιρετικό) 7. Κάμερα για καταγραφή/προβολέας (προαιρετικό) |
| **Διαστάσεις εκθέματος:** | Δραστηριότητα μίμησης ρόλων – θεατρική παράσταση. Η δραστηριότητα μπορεί να εκτελεστεί μία φορά δια ζώσης και να καταγραφεί για να προβληθεί και ψηφιακά (χρησιμοποιώντας έναν προβολέα/οθόνη). Το βίντεο της παράστασης μπορεί να προβάλλεται κατ’ επανάληψη κατά τη διάρκεια της έκθεσης. |
| **Οδηγίες στησίματος της έκθεσης βήμα προς βήμα:** | **Βήμα 1:** Διαβάστε το Υλικό του Εκθέματος 6 και κατανείμετε τους ρόλους στους μαθητές(ή κάτι παρόμοιο)  **Βήμα 2:** Οι μαθητές πραγματοποιούν έναν καταιγισμό ιδεών και δημιουργούν έναν φανταστικό διάλογο υποδύοντας χαρακτήρες που σχετίζονται με τα μεσαιωνικά χρόνια και την μάχη των οίνων.  **Βήμα 3:** Οι μαθητές παρουσιάζουν τα αποτελέσματά τους μπροστά σε όλη την τάξη  **Βήμα 4 (προαιρετικό):** Οι μαθητές μπορούν να κινηματογραφήσουν τη θεατρική τους παράσταση και στη συνέχεια να την προβάλλουν μέσω ενός βιντεοπροβολέα κατ’ επανάληψη  **Text  Description automatically generated with medium confidence** |

|  |  |
| --- | --- |
| **Υπο-ενότητα** | **Παράδοση** |
| **Αριθμός εκθέματος:** | 7 |
| **Όνομα εκθέματος:** | **Ζωγραφίζω με τον δικό μου τρόπο** |
| **Τύπος εκθέματος:** | Φυσικός |
| **Προβλεπόμενος χρόνος προετοιμασίας:** | 20 λεπτά |
| **Απαιτούμενος αριθμός μαθητών:** | Ατομική ή ομαδική δραστηριότητα σε ζευγάρια |
| **Σύντομη περιγραφή:** | Η δραστηριότητα αυτή έχει ως στόχο να αξιοποιήσει την Κουμανταρία ως καλλιτεχνική έμπνευση για τη δημιουργία αναπαραστατικών ή μη αναπαραστατικών (αφηρημένων) έργων τέχνης – τα οποία σχετίζονται ιδανικά με το ίδιο το κρασί. Οι τελικές δημιουργίες θα εκτεθούν στον διαθέσιμο χώρο (στην τάξη, αίθουσα, κλπ.) ενώ οι μαθητές μπορούν επίσης να προσθέσουν μια μικρή περιγραφή και μια λεζάντα κάτω από τις ζωγραφιές τους. |
| **Απαραίτητα υλικά ή/και εργαλεία:** | 1. Χαρτί υδατογραφίας A3 για κάθε μαθητή 2. Κουμανταρία 3. Ποδιές 4. Πινέλα/ εργαλεία βαφής 5. Καρφίτσες ή/και Blu Tac (για προβολή) 6. Φύλλα και κλαδιά σταφυλιού (προαιρετικό) 7. Τραπέζια/μικροί σταθμοί |
| **Διαστάσεις εκθέματος:** | Η δραστηριότητα μπορεί να λάβει χώρα σε μια τάξη, στούντιο τέχνης ή ανοιχτό χώρο, όπου οι μαθητές έχουν την άνεση να ζωγραφίσουν και να πειραματιστούν με τα καλλιτεχνικά μέσα. Κάθε μαθητής μπορεί να έχει το δικό του σταθμό (τραπέζι, πάγκο, κλπ.) για να εργαστεί ατομικά. |
| **Οδηγίες στησίματος της έκθεσης βήμα προς βήμα:** | **Βήμα 1:** Οι μαθητές κάνουν εισαγωγή στην κουμαντάρια ως καλλιτεχνική έμπνευση στη ζωγραφική.  **Βήμα 2:** Χρησιμοποιώντας ως καλλιτεχνικό μέσο το μελάνι ή/και άλλα υλικά με τα οποία μπορούν να φτιάξουν τη σύνθεσή τους για το κρασί της κουμανταρίας, οι μαθητές φιλοτεχνούν τα έργα τους  **Βήμα 3:** Ο εκπαιδευτικός ζητά από τους μαθητές να γράψουν μια μικρή περιγραφή της δημιουργίας τους και να προσθέσουν μια λεζάντα με τον τίτλο του έργου τους  **Βήμα 4:** Ο εκπαιδευτικός δημιουργεί μια συλλογή από τα έργα των μαθητών για να τα προβάλει στην τάξη ή άλλες σχολικές αίθουσες. |

|  |  |
| --- | --- |
| **Υπο-ενότητα** | **Παράδοση** |
| **Αριθμός εκθέματος:** | 8 |
| **Όνομα της έκθεσης:** | **DIWine – Φτιάξτο το κρασί μόνος σου** |
| **Τύπος εκθέματος:** | Υλικός ή ψηφιακός |
| **Προβλεπόμενος χρόνος προετοιμασίας:** | 25-30 λεπτά |
| **Απαιτούμενος αριθμός μαθητών:** | 2-3 μαθητές ανά ομάδα |
| **Σύντομη περιγραφή:** | Στη δραστηριότητα αυτή, οι μαθητές μαθαίνουν μέσω καταιγισμού ιδεών πώς να δημιουργούν μια Μοναδική Πρόταση Πώλησης (Unique Selling Proposition/ USP) ενός προϊόντος βήμα προς βήμα. Πρώτα σκέφτονται τα διάφορα σημεία που παρέχονται στο πρότυπο δείγμα και στη συνέχεια καλούνται να δημιουργήσουν ένα ελκυστικό λογότυπο και τίτλο επωνυμίας. Αξιοποιούν τις ικανότητές τους για να προωθήσουν και να προσαρμόσουν την ιδέα της επωνυμίας τους, προσπαθώντας να την «πουλήσουν» σε πιθανούς αγοραστές. |
| **Απαραίτητα υλικά ή/και εργαλεία:** | 1. Υλικό Εκθέματος 8: Καταιγισμός ιδεών γύρω από το USP (ή κάτι παρόμοιο) 2. Επαναχρησιμοποιούμενα ή ανακυκλωμένα μπουκάλια κρασιού/κουμανταρίας 3. Αυτοκόλλητες/μη αυτοκόλλητες ετικέτες 4. Χαρτί 5. Στυλό & πολύχρωμοι μαρκαδόροι 6. Ηλεκτρονική συσκευή (προαιρετική – για έρευνα ή/και εκτύπωση/σχεδιασμό) 7. Τραπέζια/μικροί σταθμοί |
| **Διαστάσεις εκθέματος:** | Η δραστηριότητα μπορεί να διεξαχθεί ψηφιακά χρησιμοποιώντας λογισμικό σχεδιασμού όπως το Canva για τη μοντελοποίηση μιας επωνυμίας και την ολοκλήρωση του καταιγισμού ιδεών ψηφιακά. Αν η δραστηριότητα γίνει δια χειρός, οι μαθητές θα πρέπει να έχουν έναν ειδικό χώρο στο δωμάτιο όπου θα τοποθετήσουν το υλικό τους και θα σχεδιάσουν τις ιδέες τους. |
| **Οδηγίες στησίματος της έκθεσης βήμα προς βήμα:** | **Βήμα 1:** Καταιγισμός ιδεών για μια επιχειρηματική πρόταση στον τομέα της οινοποιίας  **Βήμα 2:** Συμπλήρωση των παραμέτρων του USP  **Βήμα 3:** Σχεδιασμός του Λογότυπου Ετικέτας και των μπουκαλιών  **Βήμα 4:** Παρουσίαση των προϊόντων των μαθητών στην υπόλοιπη τάξη, κατά την οποία προσπαθούν να «πουλήσουν» τη ιδέα τους προωθώντας την στην αγορά  **Diagram  Description automatically generated(Προαιρετικό) Βήμα 5:** Οι μαθητές μπορούν να ψηφίσουν την ομάδα της οποίας ο σχεδιασμός και το μάρκετινγκ πιστεύεται ότι ήταν πιο αποτελεσματικά |

|  |  |
| --- | --- |
| **Υπο-ενότητα** | **Παράδοση** |
| **Αριθμός εκθέματος:** | 9 |
| **Όνομα εκθέματος:** | **Κουμανταρία – Μια ταινία μικρού μήκους** |
| **Τύπος εκθέματος:** | Ψηφιακός |
| **Προβλεπόμενος χρόνος προετοιμασίας:** | 5-10 λεπτά |
| **Απαιτούμενος αριθμός μαθητών:** | Όλοι οι μαθητές |
| **Σύντομη περιγραφή:** | Στη δραστηριότητα αυτή, οι μαθητές μαθαίνουν πώς να προβάλλουν ένα ψηφιακό βίντεο με τον εξοπλισμό που έχουν στη διάθεσή τους. Ρυθμίζουν τις ηχητικές συσκευές και την οθόνη για τη βιντεοπροβολή. Οι μαθητές καλούνται να είναι καλά ενημερωμένοι για το βίντεο καθώς ενδέχεται να τους τεθούν ερωτήσεις στο τέλος. |
| **Απαραίτητα υλικά ή/και εργαλεία:** | 1. Υλικό Εκθέματος 9: Ταινία μικρού μήκους για την κουμανταρία (ή κάτι παρόμοιο) 2. Οθόνη & Ηχεία 3. Οθόνη/φορητός υπολογιστής/προβολέας |
| **Διαστάσεις εκθέματος:** | Προβολή ταινίας μικρού μήκους. Το μέγεθος του τοίχου ή της οθόνης όπου θα προβάλλεται το βίντεο εξαρτάται από τον διαθέσιμο χώρο. Θα μπορούσε επίσης να είναι κατάλληλη η χρήση μιας οθόνης τηλεόρασης ή ενός φορητού υπολογιστή. |
| **Οδηγίες στησίματος της έκθεσης βήμα προς βήμα:** | **Βήμα 1:** Ρυθμίστε τις συσκευές στις οποίες θα παρακολουθήσετε το βίντεο (π.χ. προβολέας, οθόνη, φορητός υπολογιστής, ήχος κ.λπ.)  **Βήμα 2:** Παρακολουθήστε το βίντεο και κρατήστε σημειώσεις  **Βήμα 3:** Προετοιμαστείτε για ερωτήσεις |